b"\n_START_ARTICLE_\nBirmingham St George's FC\n_START_PARAGRAPH_\nBirmingham St George's Football Club var en engelsk fotballklubb som eksisterte fram til 1892. Klubben var fra Birmingham som ligger i den engelske regionen Vest-Midlands.\n_START_SECTION_\nHistorie\n_START_PARAGRAPH_\nKlubben deltok i FA-cupen for f\xc3\xb8rste gang i 1884/85 sesongen der de tapte 3-2 for Walsall Swifts den 10. januar 1885 i turneringens 3. runde. Deres beste prestasjon i denne turneringen kom i 1888/89 sesongen da de tapte i kvartfinalen mot Preston North End som vant FA-cupen den sesongen. Totalt deltok klubben \xc3\xa5tte ganger i FA-cupen._NEWLINE_Da Football Alliance startet opp i 1889/1890 sesongen var Birmingham St George's en av de opprinnelige medlemmene. Av de tolv lagene som deltok i serien i 1888/89 endte de p\xc3\xa5 en 7.-plass med ni seire, tre uavgjorte og ti tap. \xc3\x85ret etter ble de nummer 4, mens de i 1891/92 endte som nummer tolv og sist p\xc3\xa5 tabellen._NEWLINE_I 1892 ble klubben oppl\xc3\xb8st p\xc3\xa5 grunn av finansielle problemer."